คือหนูมีเพศสัมพันธ์เมื่อวานค่ะไม่ได้ป้องกันแล้วมาวันนี้หนูกินยาคุมค่ะ แล้วก็มีอีกก็ไม่ได้ป้องกันเหมือนกัน มีช่วงตอน3โมง4โมงค่ะ แล้วกินอีกได้มั้ยคะ มันเป็นยาคุมแบบแผ่ง
สวัสดีค่ะ ในที่นี้ถ้าเป็นยาคุมแบบแผง 21 หรือ 28 เม็ดนั้นจะไม่สามารถป้องกันการมีเพศสัมพันธ์ที่เกิดไปแล้วได้ยาคุมกำเนิดแบบแผงรายเดือนเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้ดังนั้นตอนนี้แนะนำให้คุมกำเนิดด้วยวิธีอื่นไปก่อนเช่นใช้ถุงยางอนามัย รอจนมีประจำเดือนมาแล้วค่อยเริ่มยาคุมแบบแผงค่ะกรณีจะป้องกันการมีเพศสัมพันธ์ที่เกิดไปแล้วภายในไม่เกิน 72 ชั่วโมง อาจมีข้อบ่งชี้ในการใช้ยาคุมกำเนิดฉุกเฉิน แนะนำปรึกษาแพทย์หรือเภสัชกรใกล้บ้านอีกครั้ง